10837 /2.12.2019

***Stimată Doamna Director/Stimate Domnule Director***

Pentru a răspunde nevoilor de formare a elevilor și/sau profesorilor, a nevoilor de internaționalizare a școlilor din județ, I.S.J. Iași în parteneriat cu C.C.D. Iași va organiza **în zilele de 6 și 9 ianuarie 2020, în intervalul orar 9-15** atelierul de elaborare candidaturi Erasmus+ - KA1pentru profesorii interesați să aplice pentru școala lor un proiect de mobilitate Erasmus+ KA1 (educație școlară – pentru profesori ISCED 0-3 sau VET pentru elevi și profesori de la filiera vocațională/tehnologică).

Dacă școala pe care o conduceți are nevoi ce ar putea fi rezolvate prin formarea elevilor din filiera vocațională/profesorilor în context European, dacă doriți ca profesori/elevi din școală să fie beneficiari ai unei formări Erasmus+ axată pe dezvoltarea competențelor profesionale, vă rugăm să informați cadrele didactice interesate de scrierea de proiecte, despre posibilitatea de a participa la acest workshop prin completarea cu seriozitate și responsabilitate a formularului de selecție ([click aici](https://docs.google.com/forms/d/e/1FAIpQLSfRdfx4NbePR7Tk3aBa8z39bSSrRsEHLUm_FV7yh7-W7RefYQ/viewform?vc=0&c=0&w=1)) **până luni 16 decembrie 2019, ora 19.**

În selecție vor avea prioritate reprezentanții școlilor VET și ai școlilor ce fac obiectul priorității europene – incluziunea socială (rural/romi/dizabilități), care nu au mai avut în implementare proiect Erasmus+ și nu au mai avut reprezentanți la sesiunile de scriere proiecte organizate de ISJ în anii anteriori.

Participanții vor fi selectați în funcție de **calitatea** completării formularului de selecție și vor primi răspuns pe email până miercuri 18 decembrie 2019.

La final se va elibera adeverința de participare la curs DOAR participanţilor care îndeplinesc cumulat următoarele condiţii:

* au fost prezenţi la toate cele 12 ore de curs
* au completat formularul de evaluare online în termen de maxim o săptămână de la încheierea atelierului
* au depus o candidatură pentru un proiect de tipul celei căruia i-a fost dedicat atelierul

|  |  |
| --- | --- |
| **Inspector şcolar general –**  **prof. dr. Genoveva Aurelia FARCAȘ** | **Inspector şcolar pentru proiecte educaționale, prof. Gabriela Conea** |